cyanic-selkie/wikianc huggingface dataset:
Laakeri
Laakeronnin on myös kestettävä siihen kohdistuvat kuormitukset.
Kelo (täsmennyssivu)
Kelo voi viitata seuraaviin:
Gail Devers
Yolanda Gail Devers (s. 19. marraskuuta 1966 Seattle, Washington, Yhdysvallat) on yhdysvaltalainen pikajuoksija, joka kilpaili menestyksekkäästi sekä 100 metrin juoksussa että pika-aidoissa. Hän oli eräs 1990-luvun menestyksekkäimpiä yleisurheilijoita lajissaan.
Vuonna 1990 Deversillä todettiin kilpirauhasen liikatoimintaa aiheuttava Basedowin eli Gravesin tauti. Hän kuitenkin toipui sairaudesta ja saavutti Tokion MM-kisoissa 1991 100 metrin aidoissa hopeaa. Barcelonan olympiakisoissa 1992 Devers voitti kultaa sadan metrin sileällä kuuden sekunnin sadasosan erolla Juliet Cuthbertiin, mutta jäi aitajuoksussa viidenneksi kompuroituaan johtoasemassa loppukilpailun viimeisellä aidalla. Sisäratojen MM-kisoissa 1993 hän voitti kultaa 60 metrillä. Samana vuonna ulkoradoilla Stuttgartin MM-kisoissa hän saavutti maailmanmestaruuden molemmilla matkoilla ja voitti pika-aidoissa vielä kolmannen perättäisen maailmanmestaruutensa Göteborgissa 1995.
Atlantan olympialaisten 1996 sadan metrin finaalissa Devers tuli maaliin Jamaikan Merlene Otteyn kanssa samalla ajalla, mutta maalikamerakuvan perusteella Devers julistettiin voittajaksi ja näin hän saavutti toisen peräkkäisen olympiakultansa sadalla metrillä. Aidoissa hän sen sijaan jälleen epäonnistui ja jäi neljänneksi. Kisojen toisen ja uransa kolmannen olympiakullan hän saavutti pikaviestistä. Sisäratojen MM-kisoissa 1997 hän saavutti toisen 60 metrin maailmanmestaruutensa. Sevillan MM-kisoissa 1999 Devers voitti pika-aidoissa kultamitalin. Aikaisemmin samana vuonna hän oli halli-MM-kisoissa 60 metrillä hopealla. Vielä sisäratojen MM-kisoissa 2004 hän saavutti kolmannen 60 metrin maailmanmestaruutensa ja oli 60 metrin aidoissa toinen.
Deversin eräs tavaramerkki olivat hänen erikoisen pitkät ja värikkäät sormenkyntensä.
Deversin opinahjon, Kalifornian National Cityssa sijaitsevan Sweetwater High Schoolin yleisurheilu ja jalkapallostadion on nimetty hänen mukaansa Gail Devers Stadiumiksi.
Janette Turner Hospital
Janette Turner Hospital (s. 1942 Melbourne, Victoria, Australia) on australialaissyntyinen Yhdysvalloissa asuva kirjailija.
Hospital suoritti 1965 Queenslandin yliopistossa Bachelor of Arts -tutkinnon. Hän avioitui metodistipappi ja sanskritin kielen tutkija Clifford Hospitalin kanssa. He muuttivat vuonna 1967 Yhdysvaltoihin, jossa Clifford Hospital jatkoi opintoja, ja sitten vuonna 1971 Kanadaan, jossa Janette Turner Hospital suoritti Master of Arts -tutkinnon keskiajan kirjallisuudessa ja työskenteli opettajana kouluissa ja yliopistossa.
Hospital julkaisi ensimmäisen novellinsa 1978 Atlantic Monthlyssa. Hänen esikoisromaaninsa Norsunluukeinu (The Ivory Swing, 1982) sai kanadalaisen Seal-palkinnon. Sen jälkeen hän on saanut useita australialaisia ja kanadalaisia palkintoja.
Hospitalin muutto maasta ja kulttuurista toiseen kuvastuu hänen tuotannossaan, erityisesti naisten yrityksessä selviytyä erilaisissa uskonnollisissa, kulttuurisissa ja sosiaalisissa ympäristöissä.
Jeniseisk
Jeniseisk on kaupunki Krasnojarskin aluepiirissä Venäjällä. Se sijaitsee Jenisein länsirannalla lähellä Ylisen-Tunguskan ja Jenisein yhtymäkohtaa. Jeniseisk on Jeniseiskin piirin hallinnollinen keskus. Kaupungissa on jokisatama.
Asukasluvun kehitys:
Jeniseisk perustettiin vuonna 1619 helpottamaan venäläisten Siperian asuttamista. Siitä tuli tärkeä kaupan, laivaliikenteen ja maanviljelyn keskus. Jeniseisk oli Venäjän keisarikunnan aikana Jeniseiskin kuvernementin pääkaupunki. Neuvostoliitossa kaupunki menetti hallinnollisen ja taloudellisen merkityksensä etelämpänä sijaitsevalle Krasnojarskille.
Jeniseiskin keskustassa on säilynyt 18. ja 19. vuosisatojen arkkitehtuurin mukaan rakennetut puutalot. Huomattavin nähtävyys on kivestä rakennettu Spasso-Preobrazhenskin luostari. Jeniseiskin keskusta on ehdolla Unescon maailmanperintökohteeksi.
Pac’s Life
Albumi on myynyt 469 639 kopiota Yhdysvalloissa vuoteen 2011 mennessä.
Albumin ensimmäinen musiikkivideo ”Pac’s Life” kuvattiin Tupac Amaru Shakur Foundationin rauhanpuistossa. Videolla on mukana R&B laulaja Ashanti ja rap-artisti T.I.. Video sai maailmanlaajuisen ensi-iltansa keskiviikkona 22. marraskuuta.
Nauhoitus
Lähes kaikki Pac’s Lifen kappaleet on nauhoittu 2Pacin Makaveli ajanjaksolla, myös single ”Untouchable”, joka nauhoitettiin valmiiksi vain kolme päivää ennen Shakurin kuolemaa. Poikkeuksena ainoastaan kappaleet ”Soon As I get Home” sekä Ison-Britannian ja Japanin bonuskappaleet ”Dear Mama (Remix)” ja ”Scared Straight”. Alkuperäisessä ”Untouchable”-kappaleessa voi havaita, että 2Pac on raskaasti juovuksissa kun hän esittää kappaleen freestylenä. Scared Straight on nauhoitettu vuonna 1991.
Mouseton
Mouseton on muun muassa Mikki Hiiren, Minni Hiiren, Heluna Ammun, Polle Koninkauluksen, Hessu Hopon, Pluton ja Mustan Pekan kotikaupunki. Se on kuvitteellinen kaupunki Yhdysvalloissa ja kaupunki esiintyy ainakin englannin-, italian-, islannin- ja unkarinkielisissä sarjakuvalehdissä.
Kurjenkanervat
Kurjenkanervat (Phyllodoce) on kanervakasvien heimoon kuuluva suku. Tunnetuin laji on tunturikurjenkanerva eli kurjenkanerva (Phyllodoce caerulea). Suvussa on kaikkiaan noin 20 lajia. Sukuun kuuluvia lajeja ovat myös Phyllodoce breweri ja kellokurjenkanerva (Phyllodoce empetriformis). Lehdet ovat neulasmaisia, ainavihantia ja nahkamaisia ja ne sijaitsevat versossa limittäin.
Gianni Comandini
Gianni Comandini (s. 18. toukokuuta 1977 Cesena, Italia) on italialainen uransa lopettanut jalkapalloilija, pelipaikaltaan hyökkääjä.
Comandini pelasi urallaan Serie A:ssa yhteensä 55 ottelua, joissa hän teki yhdeksän maalia. Hänen seuransa pääsarjatasolla olivat Milan ja Atalanta. Serie B:ssä Comandini edusti Cesenaa, Vicenzaa, Genoaa, Atalantaa ja Ternanaa pelaten yhteensä 94 ottelua, joissa hän teki 37 maalia.
Giovanni Sartori
thumb|Giovanni Sartori Giovanni Sartori (13. toukokuuta 1924 – 1. huhtikuuta 2017 ) oli italialainen valtiotieteilijä, jolle myönnettiin vuonna 1995 Asturian ruhtinaan palkinto. Hän syntyi Firenzessä ja valmistui Firenzen yliopistosta.
Sartori oli Columbian yliopiston emeritusprofessori ja usean yliopiston kunniatohtori. Hän kuului Yhdysvaltain taide- ja tiedeakatemiaan.
Diane de Poitiers
Diane de Poitiers (3. syyskuuta 1499 – 25. huhtikuuta 1566) oli ranskalainen aatelisnainen ja Frans I:n sekä hänen poikansa kuningas Henrik II:n hovin merkittävä hovinainen. Hänestä tuli kuuluisa kuningas Henrikin rakastajattarena ja tässä asemassa hän nautti suurta vaikutusvaltaa Ranskan hovissa, joka jatkui siihen asti kunnes Henrik loukkasi itsensä kuolettavasti turnajaisissa. Turnajaisissa Henrikin peitsessä oli Dianen lempinauha hänen vaimonsa lempinauhan sijaan.
Tuuren sottiisi
Tuuren sottiisi on Pielavedellä vuosittain järjestettävä musiikkitapahtuma. Tapahtumaa on järjestetty mestaripelimanni Tuure Niskasen tammikuussa 1978 tapahtuneen kuoleman jälkeen Pielaveden Laukkalan nuorisoseuralla. Tapahtumalla on tarkoitus vaalia Niskasen muistoa ja soittoperinnettä.
Tuuren sottiisiin on kuulunut perinteisesti Laukkalan kirkossa järjestettävä iltasoitto, jota on seurannut Pelimanni-ilta Laukkalan nuorisoseuralla. Aiemmin tapahtumaan kuului myös iltatanssit. Lisäksi soittajat käyvät aina kestitettävänä ja soittamassa Tuure Niskasen kotitilalla Koskenkorvalla.
Flin Flon
Flin Flon on kaupunki Manitoban ja Saskatchewanin provinssien rajalla Kanadassa. Vuoden 2011 väestönlaskennan mukaan kaupungissa asui 5 099 asukasta.
Kaupunki on perustanut 1927 alueelta kuparia ja sinkkiä kaivanut kaivosyhtiö Hudson Bay Mining and Smelting. Canadian National Railway rakensi kaupunkiin rautatielinjan vuonna 1928, ja kaivosyhtiö rakensi kaupunkiin kaivoksen lisäksi sulattamon ja 101 megawatin vesivoimalaitoksen Island Fallsiin Saskatchewanin puolelle.
Kaupungin asukasluku kasvoi huomattavasti suuren laman aikana 1930-luvulla, kun laman lannistamat maanviljelijät hylkäsivät ammattinsa ja ryhtyivät kaivostyöläisiksi. Yhdyskuntarakenne organisoitiin vuonna 1933, ja Flin Flonista tuli kaupunki vuonna 1970.
Flin Flon on edelleen kaivostoiminnan keskus, ja kaupunkiin on perustettu useita uusia kaivoksia. Kaupungin matkailuvaltteina ovat alueen runsaslukuiset järvet, ja siitä on tullut suosittu matkakohde.
Sinkintuotanto ja -jalostus tuottaa tavallisesti suuria rikkidioksidipäästöjä. Hudson Bay Mining and Smelting käyttää jalostustoiminnassaan tekniikkaa, joka poistaa suurimman osan päästöistä.
Flin Flonissa on syntynyt jääkiekkolegenda Bobby Clarke. Kaupungissa toimii jääkiekkojoukkue Flin Flon Bombers.
Nimen alkuperä
Kaupungin nimi on peräisin J. E. Preston Muddockin kirjoittaman romaanin The Sunless City päähenkilöstä Josiah Flintabbatey Flonatinilta. Etsiessään malmiesiintymiä Tom Creighton löysi paperikantisen kirjan erämaasta. Tarinan sankari Flonatin ohjasi sukellusveneen pohjattoman järven halki, ja kulkiessaan kullan reunustamasta aukosta hän löysi maanalaisen maailman.
Kun Creighton löysi kannattavan kuparisuonen, hän antoi kaivokselle nimeksi päähenkilön nimestä lyhennetyn muodon Flin Flon's Mine. Kaivoksen ympärille kasvanut kaupunki otti nimen yleiseen käyttöön. Flin Flon on Kaliforniassa sijaitsevan Tarzanan ohella toinen kuvitteellisen hahmon mukaan nimetty paikkakunta.
Josiah Flintabbatey Flonatin on tunnustettu paikallisesti niin merkittäväksi hahmoksi, että sikäläinen kauppahuone lyötätti arvoltaan kolmen Kanadan dollarin kolikoita, jotka kelpasivat maksuvälineiksi kaupungin alueella vuoden ajan. Kaupungissa sijaitsevan Flonatinin patsaan on suunnitellut sarjakuvapiirtäjä Al Capp.
Marihuanan tuotanto
Flin Flon nousi kansainvälisiin otsikoihin vuonna 2000, kun Kanadan hallitus myönsi viiden vuoden sopimuksen saskatoonilaiselle Prairie Plant Systems -yhtiölle lääkekannabiksen tuotantoon. Yhtiö käytti hyväkseen hylättyä maanalaista kupari-sinkkikaivosta ja tuotti vuosittain 400 kilogrammaa lääkemarihuanaa. Turvallisuussyistä tuotantotilat sijaitsivat maan alla 365 metrin syvyydessä.
Tom Rachman
Tom Rachman (s. 1974 Lontoo, Britannia) on brittiläis-kanadalainen kirjailija.
Rachman vietti lapsuutensa Vancouverissa. Hän on opiskellut elokuva-alaa Toronton yliopistossa ja suorittanut journalismin maisterin tutkinnon Columbian yliopistossa. Hän on työskennellyt uutistoimisto Associated Pressllä ja International Herald Tribunen Pariisin-toimituksessa. Hän asuu Lontoossa, ja hänellä on tekeillä toinen romaani. Hänen veljensä on Financial Timesin kolumnisti Gideon Rachman.
Rachmanin esikoisromaani Keskeneräiset kertoo Roomassa ilmestyvän, 1950-luvulla perustetun englanninkielisen sanomalehden työntekijöistä. Kunkin luvun kertoja on eri henkilö.
Teoksen The Italian Teacher päähenkilö on maineikkaan taiteilijan poika Charles, joka palvoo isäänsä ja janoaa tämän huomiota. Taidemaailman keskipisteenä säteilevä isä ei kuitenkaan juuri ehdi kiinnittää huomiota poikaansa. Poika haaveilee taiteilijanurasta, mutta isä murskaa haaveet: “Pakko sanoa poika, ettet sinä ole taiteilija. Eikä sinusta koskaan tulekaan.”
Jonna Tervomaa (albumi)
Jonna Tervomaa on Jonna Tervomaan vuonna 1998 ilmestynyt aikuisiän ensimmäinen albumi. Levy oli Suomen virallisella listalla kaikkiaan yhdentoista viikon ajan – parhaimmillaan sijalla 15.
Andre Foreman
Andre Foreman (s. 23. toukokuuta 1969) on yhdysvaltalainen koripalloilija, joka edusti kaudella 2007–2008 Korisliigassa pelaavaa Joensuun Katajaa. Hän on pelipaikaltaan laitahyökkääjä ja pituutta hänellä on 198cm. Foremanin kasvattajaseura on Salisbury University, jonka pelaajana hän pitää hallussaan Yhdysvaltojen kolmostason yliopistojen kaikkien aikojen piste-ennätystä 2940. Suomessa Foreman on pelannut pääsarjatasolla Joensuun Katajan lisäksi Forssan Alussa, BC Nokia:ssa, Namika Lahdessa, Lappeenrannan NMKY:ssä sekä KTP-Basket:ssa. Hän on saavuttanut Suomen Cupin voiton vuosina 2002 ja 2005. Suomen mestaruuden Foreman on voittanut vuosina 2005 ja 2006. Hän on pelannut ensimmäisen kerran Suomessa jo kaudella 1994–1995.
Everytime We Touch
Everytime We Touch on eurodance-yhtye Cascadan ensimmäinen albumi. Se julkaistiin 21. helmikuuta 2006.
Albumilta on julkaistu singlenä kappaleet: Miracle, Bad Boy, How Do You Do!, Everytime We Touch, A Neverending Dream, Ready for Love ja Truly Madly Deeply.
Salibandyn Champions Cup 2014
Champions Cup 2014 oli järjestyksessään 22. salibandyn seurajoukkueiden Euroopan-mestaruusturnaus. Turnaus pelattiin Zürichissä 1.-5.10.2014.
Vuonna 2014 Champions Cup pelattiin viimeistä kertaa silloisella sarjajärjestelmällä. Vuodesta 2015 eteenpäin turnaus pelataan kolmipäiväisenä edellisen viiden päivän sijaan.
Joukkueet
Miehet
Naiset
James Michel
Elämäkerta
Michel aloitti uransa opettajana, mutta siirtyi sotilasuralle ja kohosi everstiksi. Ennen Seychellien itsenäistymistä vuonna 1976 hän liittyi France-Albert Renén johtamaan poliittiseen puolueeseen jo ennen maan itsenäisyyttä ja oli sen keskuskomitean jäsen vuoden 1977 kaappauksen aikaan. Puolue on muuttanut nimensä kahteen kertaan ja on nykyisin nimeltään Parti Lepup eli Seychellien kansanpuolue. Michel on sen puheenjohtaja vuodesta 2009 alkaen.
Salibandyn Champions Cup 2014
Alkulohkot
Lohko A
James Michel
Elämäkerta
Vuonna 1996 James Michelista tuli Seychellien varapresidentti. Vuonna 2004 hän seurasi vapaissa vaaleissa France-Albert Renéa maan presidenttinä. Hänet valittiin uudelleen heinäkuun 2006 vaaleissa ja jälleen toukokuussa 2011. Michel voitti myös vuoden 2015 vaalit, mutta hän ilmoitti syyskuussa 2016 jättävänsä paikkansa ennenaikaisesti kansanpuolueen hävittyä vuoden 2016 parlamenttivaalit. Kansanpuolue menetti näin 39 vuotta kestäneen valta-asemansa. Michelin seuraajaksi nousi varapresidentti Danny Faure.
Salibandyn Champions Cup 2014
Alkulohkot
Lohko B
James Michel
Elämäkerta
Michel on taistellut tarmokkaasti merirosvousta vastaan. Somalialaiset merirosvot ovat vakava uhka seychellien kalastajille. Hän on kiinnittänyt huomiota myös ilmaston lämpenemisen vaikutuksiin, jotka uhkaavat saarivaltion tulevaisuutta.
British Aerospace
Taustaa
British Aerospace (BAe) syntyi vuonna 1977, kun Britannia kansallisti ja yhdisti British Aircraft Corporation, Hawker Siddeley Aviation ja Scottish Aviation -yhtiöt. Margaret Thatcherin hallituskautena, vuonna 1985, kunnostettu yhtiö yksityistettiin. 1990-luvun loppuun asti BAe osti pienempiä kilpailijoitaan EU:sta ja Yhdysvalloista. Vuonna 1997 yhtiö kaavaili yhdistymistä McDonnell Douglasin kanssa, jonka Boeing otti haltuunsa.
Yhdistymistä Daimler-Benz Aerospacen kanssa ennakoitiin vuonna 1998. Vuonna 1999 BAe yhdistyi Marconi Electronic Systems -yhtiön kanssa, josta syntyi BAE Systems.
Sirkus (elokuva)
Sirkus on vuonna 1928 valmistunut Charles Chaplinin ohjaama yhdysvaltalainen mykkäelokuva, jonka Chaplin myös tuotti. Elokuva menestyi hyvin: se tuotti yli 3 800 000 Yhdysvaltain dollaria, ja siitä tuli elokuvahistorian seitsemänneksi tuottoisin mykkäelokuva. Chaplin sai elokuvasta myös erikois-Oscarin ensimmäisessä Academy Awards -gaalassa.
Elokuvan tuottaminen oli Chaplinille vaikeaa aikaa, ja erilaisten keskeytysten takia sen tekemiseen meni kaksi vuotta. Valmista elokuvamateriaalia tuhoutui, ja studiolla riehuneessa tulipalossa tuhoutui lavasteet, mutta vaikeimmaksi ongelmaksi muodostui hänen skandaalin aiheuttanut avieronsa Lita Greystä. Myöhemmin Chaplin ei juuri koskaan maininnut Sirkusta haluten ilmeisesti unohtaa kuvausten aikaiset monet ikävät kokemukset. Kenties juuri tästä syystä Sirkus on valmistumisaikansa menestyksestä huolimatta jäänyt vähemmälle huomiolle kuin sitä edeltänyt Kultakuume (1925) tai sitä seurannut Kaupungin valot (1930).
Chaplin teki vuonna 1968 elokuvasta uuden version, jonka hän varusti säveltämällään uudella musiikilla. Hän lauloi myös elokuvan alun kappaleen ”Swing, Little Girl”.
Juoni
Elokuvan tapahtumat keskittyvät kiertävään sirkukseen. Sirkus kärsii vähäisistä kävijämääristä, kunnes eräänä päivänä poliisia pakeneva kulkuri juoksee keskelle esitystä pilaten sen, mutta saaden yleisön innostumaan. Sirkuksen tirehtööri tarjoaakin kulkurille töitä klovnina, mutta huomattuaan, että tämä on hauska vain, kun ei yritä olla hauska, pitääkin tämän lavasteista huolehtivana avustajana. Kulkuri ei tiedä olevansa sirkuksen uusi vetonaula.
Tuotanto
Kultakuumeen jälkeen Chaplin pyöritteli ideoita muun muassa Napoleon-elokuvan tekemisestä sekä Robert Louis Stevensonin novellikokoelman Itsemurhaklubi (1878) dramatisoinnista elokuvaksi, mutta hylkäsi ideat jonkin ajan päästä ja alkoi kehitellä Sirkusta. Chaplinin luottonäyttelijän Henry Bergmanin mukaan Chaplinilla oli aluksi ajatus vain elokuvan painajaismaisesta nuorallakävelykohtauksesta, jonka ympärille hän alkoi muodostaa tarinaa. Elokuvan nimeksi oli aluksi kaksi eri vaihtoehtoa: Sirkus ja The Traveller.
Tuotannon ensimmäinen vastoinkäyminen sattui 6. joulukuuta, kun Los Angelesissa riehunut myrsky vaurioitti pahoin juuri valmistunutta sirkustelttaa. Elokuvan kuvaukset alkoivat 11. tammikuuta 1926, ja tammikuun ajan Chaplin keskittyi nuorallakävelykohtaukseen. Tämä oli poikkeus hänen aikaisemmista työtavoistaan, sillä yleensä hän kuvasi elokuvansa kronologisesti. Helmikuun alussa kuitenkin huomattiin, että kuvattu filmimateriaali oli naarmuuntunut kehityslaboratoriossa, ja siksi kuvaukset oli aloitettava alusta. Kaiken kaikkiaan Chaplin kuvasi nuorallakävelykohtausta noin 700 ottoa.
Tämän jälkeen kuvaukset jatkuivat ongelmitta syyskuuhun asti, ja sinä aikana saatiin kuvatuksi myös elokuvan alun huvipuistokohtaus studion ulkopuolella Venice Beachilla. 28. syyskuuta studiolla syttyi tulipalo, joka tuhosi suurimman osan lavasteista ja vahingoitti laitteistoa. Kuvaukset saatiin kuitenkin pian jatkumaan, ja Sirkus oli kuvattu lähes kokonaan marraskuun loppuun mennessä. Tuolloin kuitenkin Chaplinin vaimo Lita Grey muutti pois Chaplinin kodista. Aavistellen vaikeaa avioeroa Chaplin keskeytti työt studiolla ja lomautti suurimman osan työntekijöistä ja näyttelijöistä. Itse hän lähti New Yorkiin kuvattu filmimateriaali mukanaan, sillä hän uskoi Greyn lakimiesten yrittävän saada elokuvan haltuunsa. Grey haki virallisesti avioeroa 10. tammikuuta 1927 ja julkaisi kohua aiheuttaneen avioerokanteen. Erosta syntyi skandaali, ja se vaaransi väliaikaisesti Chaplinin uran. Samaan aikaan Yhdysvaltain veroviranomaiset vaativat häneltä yli miljoonaa dollaria maksamattomia veroja.
Chaplin pääsi palamaan elokuvantekoon 3. syyskuuta 1927. Vastoinkäymiset eivät kuitenkaan olleet vielä ohi. Nuorallakävelykohtauksen loppuun tarvittava kauppa oli löydetty Los Angelesin esikaupungista Sawtellesta, mutta kuvausten ollessa keskeytettynä sen tilalle oli rakennettu hotelli, ja kauppa päädyttiin rakentamaan studiolle. Kuten yleensä, Chaplin kuvasi elokuvan loppukohtauksen myös viimeisenä. Lokakuun alussa paikallisen collegen opiskelijat varastivat kohtaukseen tarvittavan sirkusvaunun, jonka he aikoivat polttaa. Vaunu saatiin kuitenkin lyhyen keskeytyksen jälkeen takaisin, ja Sirkuksen kuvaukset saatiin lopulta valmiiksi lokakuussa 1927.
Ensi-ilta ja vastaanotto
Chaplin tuotti elokuvansa täysin itsenäisesti, ja hänen studionsa huolehti myös elokuvan markkinoinnista. Ensi-iltoja varten Chaplin tilasi elokuvalle varta vasten sävelletyn musiikin säveltäjä Arthur Kaylta.
Sirkus sai kriitikoilta erittäin hyvät arviot ja tuotti 3 800 000 Yhdysvaltain dollaria. Se oli taloudellisesti menestyneimpiä mykkäelokuvia ja lähes Kultakuumeen veroinen menestys. Samana vuonna järjestetyssä ensimmäisessa Academy Awards -gaalassa Chaplin oli ehdolla parhaan näyttelijän, komediaohjaajan, käsikirjoittajan (vaikkei Chaplin vielä tuohon aikaan käyttänyt elokuvanteossa käsikirjoituksia) ja tuottajan sarjoissa. Yhdysvaltain elokuva-akatemia kuitenkin päätti ottaa Chaplinin pois kilpailusta ja myöntää hänelle erikoispalkinnon Sirkuksen ohjaamisesta, käsikirjoittamisesta ja tuottamisesta sekä siinä näyttelemisestä.
Uusi versio
Chaplin teki Sirkuksesta uuden version, jonka ensi-ilta oli vuonna 1968. Uutta versiota varten hän oli yhdessä Eric Jamesin kanssa säveltänyt elokuvalle musiikin, ja hän lauloi elokuvan alkuun sijoitetun kappaleen "Swing, Little Girl".
Henry Morgan
Henry Morgan (kymriksi Harri Morgan) (1635, Llanrhymney, Glamorgan, Wales – 25. elokuuta 1688, Jamaika), oli walesiläinen bukanieeri ja kaapparikapteeni, joka saavutti kuuluisuutta ryöstämällä Espanjan Karibian siirtokuntia 1600-luvulla. Morgan toimi Englannin epävirallisella tuella ja heikensi huomattavasti Espanjan valta-asemaa Länsi-Intiassa.
Lapsuus ja nuoruus
Morganin syntyperä ja nuoruusvuodet ovat hämärän peitossa. Hän toimi nuorena palvelijana Bristolissa, josta hänet vietiin Barbadokselle. Siellä hän osallistui mahdollisesti Pennin ja Veneblesin johtamaan retkikuntaan, joka vuonna 1655 valtasi Jamaikan espanjalaisilta ja muutti sen Englannin siirtokunnaksi. Jokainen armeijaan liittynyt palvelija nimittäin vapautui. Morgan saattoi myös osallistua Kuubaan suuntautuneelle sotaretkelle vuonna 1662. Hän toimi luultavasti sen jälkeisinä vuosina kaapparina ja mahdollisesti myös merirosvona. Toisen Englannin–Hollannin sodan aikana Morgan toimi Karibian bukanieerien apukomentajana.
Bukanieerien komentaja
Vuonna 1668 Jamaikan kuvernööri Sir Thomas Modyford nimitti Morganin Jamaikan bukanieerien komentajaksi. Morgan valloitti nopeasti Kuuban Puerto Príncipen (nykyinen Camagüey) sekä sen jälkeen uskaliaalla hyökkäyksellä linnoitetun Portobelon kaupungin Panaman kannaksella. Kaupunkia suojasi kolme vahvaa linnaketta, mutta Morgan onnistui miehineen kukistamaan ne. Morganin miesten kerrotaan olleen julmia ja käyttäneen vangittuja pappeja ja nunnia ihmiskilpinään hyökätessään kaupunkiin ja sen linnakkeisiin. Vuonna 1669 Morgan ryösti Venezuelan rannikolla Maracaibo-järven espanjalaisia siirtokuntia.
Panaman valtaus
Lopulta vuonna 1670 Morgan ryhtyi uskaliaimpaan yritykseensä. Hän hyökkäsi 36 laivan ja 2 000 bukanieerin armeijallaan Panaman kaupunkiin, joka oli Espanjan päätukikohtia Amerikassa. Morganin suunnitelmana oli marssia kaupunkiin maitse ja iskeä siten sen heikoimmin puolustetulle puolelle. Morgan ylitti vaivalloisesti Panaman kannaksen työntyen läpi viidakon ja saapui Panaman edustalle 18. tammikuuta 1671. Heitä vastassa oli kaksi espanjalaista ratsuväkieskadroonaa, neljä pataljoonaa jalkaväkeä sekä tykistöpattereita. Bukanieerit etenivät siitä huolimatta vakaasti eteenpäin ja ampuivat espanjalaisia musketeillaan. Espanjalaiset yrittivät vielä hajottaa Morganin joukot ajamalla lauman villihärkiä heitä kohti, mutta härät säikähtivät tuliaseiden pauketta ja säntäilivät joka suuntaan. Bukanieerien olikin helppo ampua vauhkoontuneet härät. Sen jälkeen Morgan hyökkäsi joukkoineen Panaman kaupunkiin ja ryösti ja poltti sen. Paluumatkalla Morgan jätti joukkonsa ja pakeni mukanaan suurin osa saalista.
Koska Morganin hyökkäys Panamaan oli tapahtunut sen jälkeen, kun Englanti ja Espanja olivat tehneet rauhan, esitti Espanja Englannille jyrkän vastalauseen. Morgan pidätettiin ja vietiin huhtikuussa 1672 Lontooseen. Suhteet Espanjaan viilenivät kuitenkin nopeasti, ja Englannin kuningas Kaarle II löi Morganin ritariksi ja nimitti hänet Jamaikan varakuvernööriksi vuonna 1674. Morgan vietti Jamaikalla loppuelämänsä varakkaana ja kunnioitettuna maanomistajana.
Kuolema ja jälkimaine
Morgan kuoli Jamaikalla 1688 rikkaana ja lapsettomana, jättäen koko omaisuutensa leskelleen Marylle.
Useille Morganin retkille osallistunut Alexandre Exquemelin kirjoitti sittemmin liioittelevan tarinan hänen edesottamuksistaan, joka synnytti kuvan Morganista verenhimoisena ja julmiin kidutuksiin syyllistyneenä merirosvona. Morgan kiisti nämä väitteet ja haastoi Exquemelinin kirjan englantilaisen kustantajan oikeuteen ja voitti jutun.
Henry Morganin nimeä kantaa rommituotteiden perhe, johon kuuluu mm. Captain Morgan Dark Rum ja Captain Morgan Spiced Gold. Rommeja tuotetaan Jamaikan sijaan Puerto Ricossa.
A Song for Lya and Other Stories
A Song for Lya and Other Stories on George R. R. Martinin vuonna 1976 ilmestynyt novellikokoelma.
Henry Morgan
Kuolema ja jälkimaine
Henry Morganista tehtiin vuonna 1960 italialais-ranskalainen elokuva Merirosvo Morgan. Henry Morganin aarre esiintyy Carl Barksin tarinassa Aku Ankka ja merirosvon kulta.
Luettelo Aeroflotin onnettomuuksista 1980-luvulla
thumb|250px|Aeroflotin [[Tupolev Tu-154|Tupolev Tu-154B-1.]] 1980-luvulla Aeroflot menetti 153 lentokonetta onnettomuuksissa, joissa kuoli 2 068 ihmistä. Vuosikymmenen pahin onnettomuus tapahtui 10. heinäkuuta 1985 Utškudukissa, kun Tupolev Tu-154B-2 -koneen miehistö luuli matalan nopeuden aiheuttamia värinöitä moottorivian merkiksi. Koneen nopeutta vähennettiin, jolloin se sakkasi ja syöksyi maahan. Kaikki 200 koneessa ollutta kuolivat onnettomuudessa. Onnettomuus on pahin nykyisen Uzbekistanin alueella sattunut lento-onnettomuus. Lisäksi se on pahin Aeroflotille sekä Tupolev Tu-154 -koneelle sattunut onnettomuus.
Toivas
Toivas on Jämsän keskiosassa sijaitseva 66 hehtaarin laajuinen järvi. Etäisyys Jämsän keskustasta on kolmetoista kilometriä pohjoisluoteeseen ja Tampereelta 85 kilometriä koilliseen.
Maantiede
Toivas on pitkä, kapea ja saareton. Sen pituus etelästä pohjoiseen on noin neljä kilometriä, leveimmät kohdat ovat noin 300 metriä. Järvessä on useita yli kymmenen metrin syvänteitä, syvin kohta on noin kuusitoista metriä. Tilavuus on noin 3,46 miljoonaa kuutiometriä. Toivaksen rannat ovat valtaosin metsämaata. Rakennuksia on jonkin verran, ja etelärannalla on pieni viljelysaukea.
Toivaksen ja sen itäpuolella sijaitsevan Kankarisveden välissä on samantyyppisiä, pitkänomaisia järviä: Hietajärvi ja Vuorisjärvi. Toivaksen vedet laskevat Toivasojaa pitkin pohjoiseen Poikkeus-järveen. Toivaksen eteläpuolella on Kaustalammi ja Ala-Kiimajärvi. Kaakkoispuolella on Mustinganjärvi, joka laskee Mustinganojaa Toivakseen. Länsipuolella sijaitsee Viitalammi ja Iso Rantjärvi.
Toivas kuuluu Lahnajoen valuma-alueeseen, joka on kolmannen jakovaiheen vesistö Kymijoen päävesistössä. Toinen jakovaihe on Jämsänjoen alue ja ensimmäinen on Jämsän reitin valuma-alue. Lahnajoen valuma-alue kattaa suuren osan Jämsänjoen alueesta.
Jana Fett
Jana Fett (s. 2. marraskuuta 1996 Zagreb) on kroatialainen tennispelaaja. Hän on sijoittunut parhaimmillaan kaksinpelissä WTA-listan sijalle 97 lokakuussa 2017.
Live Magic
Live Magic on brittiläisen Queen-yhtyeen vuonna 1986 julkaistu livealbumi. Sen kappaleet on nauhoitettu Magic Tour -konserttikiertueen esityksissä Englannissa ja Unkarissa. Magic Tour -kiertueelta on julkaistu toinenkin konserttitaltiointi, Live at Wembley '86. Konsertti Knebworthissa Englannissa jäi Mercuryn viimeiseksi esiintymiseksi Queenin kanssa. Vuoden 1986 jälkeen yhtye vetäytyi konserttilavoilta studioon julkaisten seuraavina vuosina vielä kolme studioalbumia ilman kiertueita.
Jana Fett
Fett eteni loppuotteluun tyttöjen kaksinpelissä Australian avoimissa 2014. Vuonna 2017 hän eteni kahdessa WTA-turnauksessa välieriin. Fett pelasi ensimmäisen kerran Grand Slam -turnauksen pääsarjassa Australian avoimissa 2018.
Live Magic
Albumin kappaleita jouduttiin lyhentämään, jotta ne saatiin mahtumaan yhdelle levylle. Esimerkiksi Bohemian Rhapsodyn oopperallinen välikohta on jätetty pois. CD-julkaisun viidestätoista kappaleesta ainoastaan kolme on jätetty täysipituisiksi, muista kappaleista on leikattu pois kokonaisia säkeistöjä, LP-julkaisun kaikki kappaleet on leikattu. Epinions.com -sivustolle arvostelun kirjoittaneen Michael Scappin mielestä albumi ei vedä vertoja lainkaan yhtyeen muille konserttijulkaisuille. Albumin ainut hyvä puoli on se, että se on taltiointi yhtyeen viimeisestä esiintymisestä, joskin hätiköiden tehty, Scapp tiivistää.
Kappaleet
Kappaleet nauhoitettu 9. elokuuta 1986 Knebworth Parkissa, Stevenagessa Englannissa ellei toisin mainittu.
Kokoonpano
Lisäksi
Julkaisut
Albumi julkaistiin 1. joulukuuta 1986 vinyylilevynä, CD-levynä ja C-kasettina Britanniassa. Yhdysvalloissa albumi julkaistiin ensimmäistä kertaa vasta vuonna 1996, tuolloin vinyyli- ja CD-levynä. Albumi julkaistiin uudelleen CD-levynä Japanissa vuoden 2004 lokakuussa.
RNA-maailma
thumb|upright|right|Erään [[ribotsyymin rakenne. Ribotsyymi on pelkästä RNA:sta koostuva entsyymi.]]
Tällöin RNA-maailmassa sama molekyyli sattoi varastoida tietoa ja toimia esisolun kemiallisten reaktioiden ohjaajana entsyymiproteiinin sijaan.
thumb|300px|RNA vasemmalla, DNA oikealla.
RNA-maailman kannattajien mielestä solun kehitys olisi lähtenyt liikkeelle itseään monistavasta RNA-molekyylistä orgaanisia molekyylejä sisältäneessä "alkuliemessä". Mallin mukaan kun ensimmäinen itseään kopioiva RNA-molekyyli alkoi monistua, tuossa kopioinnissa tapahtui kopiointivirheitä eli mutaatioita, joilloin molekyyleistä tuli erilaisia. Erilaiset molekyylimutaatiot jatkoivat itsensä kopioimista ja kilpailivat toistensa kanssa ympäristönsä rakennusaineista ja energiasta. Tämä johti siihen, että tehokkaimmin kopioituvat molekyylit tulivat ympäristössään vallitseviksi. Tätä prosessia kutsutaan molekyylievoluutioksi. Erilaiset RNA-molekyylit saattoivat myös laskostua erilaisiin kolmiulotteisin muotoihin erilaisiksi katalyyteiksi. Ainakin viruksissa RNA:n tiedetään mutatoituvan DNA:ta nopeammin.
Molekyylievoluutiota on yritetty selittää monilla kokeilla, jotka esimerkiksi perustuvat RNA-virukseen nimeltä Qβ, joka ei tarvitse solun kaltaista monimutkaista ympäristöä kopioitumiseen. Odotusten mukaan kokeissa tapahtui kopiointivirheitä ja molekyylien kilpailua ja täten valintaa. Joidenkin virusten RNA-perimä viittaa siihen, että ne ovat RNA-maailman jäänteitä.
RNA-maailman seuraava vaihe olisi ollut, että primitiiviset RNA-juosteet alkaisivat valmistaa proteiineja, tätä pidetään todennäköisenä, koska nykyisissäkin soluissa RNA-molekyylit, ribotsyymit, osallistuvat ribosomeissa proteiinien rakentamiseen. Täten RNA-maailma kehittyisi nykyiseksi geneettisen koodin yhdistämäksi nukleiinihappojen ja proteiinien kaksijakoiseksi järjestelmäksi. Alkuliemessä epäilemättä oli aminohappoja runsaasti. Aminohappojen kanssa vuorovaikutuksessa olleella RNA-molekyylillä oli mahdollisuus yhdistää ne proteiineiksi katalysoimalla peptidisidosten muodostumisen.
RNA-maailman vaihtuminen DNA-maailmaksi saattoi johtua olosuhteiden kehittymisestä RNA-eliöille epäedulliseen suuntaan. DNA-eliöt saattoivat selvitä vaihtelevammissa ympäristöissä, koska DNA on RNA:ta vakaampi ja kykenee varastoimaan suuret määrät tietoa erilaisiin ympäristöihin soveltuviin toimintoihin. Yksinkertaistaen sanottuna, RNA-esisolu saattoi selvitä ympäristössä, missä monia RNA-esisolun osasia syntyi elottomasti pitkälle rakentuneina. DNA-eliö saattoi jalostaa ympäristönsä aineita pidemmälle, ja näin selvitä vaativammassa ympäristössä.
RNA-maailma, puolesta ja vastaan
RNA-maailmaa tukee muun muassa se, että DNA:n sokeria deoksiriboosia on hyvin vaikea tuottaa elottomasti ainakaan suuria määriä. RNA:n tiedetään myös katalysoivan joitain kemiallisia reaktioita eli toimivan joskus entsyymien tavoin. RNA toimittaa monia tehtäviä nykyisissäkin soluissa, toimii DNA:n lähettinä, siirtäjä-RNA:na ja ribosomi-RNA:na valkuaisainesynteesissä. Nimenomaan RNA on proteiinista ja RNA:sta koostuvassa ribosomissa se osa, jonka adeniini-emäs kytkee syntyvän proteiinin aminohapot yhteen. Joissain bakteerien lähetti RNA:issa on tunnistusosia, jotka tunnistavat solun reaktioissa esiintyviä aineita. Kun jokin solun reaktiotuote tai lähdeaine kiinnittyy tällaiseen RNA:han, syntyy entsyymi joka katkaisee sen RNA:n jonka osa tämä aktiivinen RNA on.
RNA-maailmaa vastaan puhuu muun muassa se, ettei tiedetä tarkalleen missä määrin se kykenee katalysoimaan eri reaktioita. Myös RNA:n emäksen sytosiinin tuotanto elottomasti on vaikeaa. Tässä on vain osa RNA-maailmaan liittyvistä ongelmista. RNA:lle on ehdotettu helpommin luonnossa syntyvää edeltäjää, joita saattavat olla PNA, GNA ja TNA, mutta niitä ei esiinny missään solujen aineenvaihdunnassa.
RNA-maailman puolesta
Nykyajan solu valmistaa valkuaisaineita eli syntetisoi proteiineja siten, että DNA lähettää lähetti-RNA:n ribosomille. Lähetti-RNA:ssa on DNA:sta kopioitu valkuaisaineen teko-ohje geneettisen koodin mukaisesti. Ribosomin kyljessä siirtäjä-RNA:t kääntävät lähetti-RNA:n valkuaismolekyyliksi. Apuna tarvitaan monia entsyymejä, jotka ovat pääosin valkuaisaineita. Ribosomit koostuvat valkuaisaineesta ja RNA:sta. Tunnetaan monia RNA-viruksia, joissa RNA on ottanut DNA:n paikan. RNA siis pystyy geneettiseen tallentamiseen.
QBeta-bakteriofagi on onnistuttu monistamaan laboratoriossa käyttäen fagin RNA:ta ja nukleotideja trifosfaattimuodossa, eli ATP, CTP, GTP ja UTP:tä, RNA-polymeraasia ja magnesiumioneja, jolloin Qb-fagin RNA syntyy 40 minuutissa. Vertailun vuoksi yksijuosteis-DNA-fagin kahdentuminen vaatii polymeraasin ja renkaan sulkevan liitosentsyymin, neljää nukleotidia. RNA-polymeraasin on oltava virukselle spesifistä tyyppiä. Ongelmana on kuinka valkuaisainesynteesi saattoi ensimmäisen kerran alkaa, jos ei ollut olemassa ainuttakaan valkuaisaine-entsyymiä. Tutkimukset ovat kuitenkin osoittaneet, että RNA pystyy itse toimimaan entsyyminä.
Myös ribosomissa on RNA:ta, ja vuoden 2001 ribosomin rakenteen selvittämisen mukaan juuri RNA vastaa pääosin ribosomin toiminnoista. Valkuaiset ovat niin sanottuja polypeptideja, jotka koostuvat peptidisidosten yhdistämistä aminohapoista. Ribosomissa juuri RNA:n adeniini-emäs sitoo kaksi aminohappoa yhteen peptidisidokseksi. Laboratoriossa on tuotettu ribosomi-RNA:ta lyhyempi RNA, joka voi yhdistää aminohappoja peptidisidoksilla, eli siten rakentaa polypeptidiä eli valkuaista ainakin jossain määrin jollain vauhdilla, jollain tarkkuudella.
SnRNP:t ovat pieniä RNA-valkuaisyhdisteitä, jotka käsittelevät soluissa lähetti-RNA:ta. Tämäkin tuo RNA:n merkittävään asemaan solussa. RNA:n sokeri riboosi syntyy luonnossa elottomasti helpommin kuin DNA:n deoksiriboosi. RNA toimii soluissa siirtäjä-RNA:na ja lähetti-RNA:na, jotka kuljettavat solun valkuaisaineiden rakennusohjeet ribosomeille, joissa valkuaisaineet valmistuvat.
Ribotsyymit ovat RNA-entsyymejä, jotka pystyvät katalysoimaan eli kiihdyttämään joitain kemiallisia reaktioita. eräs ribotsyymi on noin 350 emästä pitkä. RNA:lla ei ole proteiinien tasoista katalyyttistä kykyä, mutta se pystyy matkimaan tiettyjä entsyymejä, jotka aiheuttavat toisten RNA-molekyylien juosteiden katkeamisen ja yhteenliittymisen.
Niin sanottu käänteiskopioijaentsyymi pystyy muuttamaan RNA:ta DNA:ksi ja siten siirtyminen RNA-maailmasta DNA-maailmaan olisi saattanut teoriassa olla helppoa. Käänteiskopioijaentsyymi on yleinen, ja sitä esiintyy mm. vanhakantaisissa bakteereissa, joilla voi olla ikää jopa 2 miljardia vuotta.
Vastaväitteitä
RNA-maailma-hypoteesi kuulostaa lupaavalta, mutta sillä on monia vastustajia. RNA-maailman perusongelmista yksi on se, ettei nykyinen biokemia tunne kyllin abioottisia emästen ja sokereiden syntytapoja. RNA-maailmaa on vastustettu muun muassa sen takia, että RNA-molekyylien emästen mm. urasiilin ja sytosiinin syntytapaa luonnollisin mekanismein ei ole tunnettu, mutta laboratorioissa on nykyisin osoitettu, että kaikkien RNA-molekyylien emästen synty luonnollisin prosessein on mahdollista. Myös esim. riboosi ja muut sokerit ovat varsin epävakaita. Riboosin ja fosforihapon sidos on altis hydrolyysille. Näin ollen riboosi-fosforihappo-yhdistelmä hajoaa nopeasti vedessä. Tämä vaatii jatkuvaa riboosi-fosforihappo-yhdistelmien tuotantoa. Lisäksi esimerkiksi eräs tunnettu guaniinin syntyreaktio syaanivedystä estää riboosin tuotannon formaldehydistä. Tämä näyttää viittaavan siihen, että emästen ja sokereiden ja eri emästen olisi synnyttävä eri paikoissa, joissa on erilaiset kemialliset olot ja sitten liityttävä yhteen.
Myös RNA:ssa käytetty riboosi tulee olla oikeata enantiomeeria. Nykyajan RNA:n sokerit ja emäkset ovat tarkoin valikoitua kätisyyttä. RNA-maailma vaatii prosessin, joka tuottaa suuria määriä oikeata kätisyyttä olevia nukleotideja. Nykyajan soluissa tämä tapahtuu DNA-informaation pohjalta rakennettujen entsyymien avulla. Tämä tekee hankalammaksi epätarkan ei-elollisen tuotantoprosessin. Jos eri enantiomeeriset riboosit kytkeytyvät yhdessä fosforihappojen kanssa RNA:n selkärangaksi, molekyylistä tulee mutkainen ja epävakaa. Mutta tutkijat ovat osoittaneet mahdollisia syitä tuolle kätisyyden valinnalle sekä sen, että pieni ylimäärä toista enantiomeeria kemiallisessa seoksessa voi johtaa seoksen toiskätiseksi.
Jääkiekon maailmanmestaruuskilpailut 2002
Vuoden 2002 jääkiekon maailmanmestaruuskilpailut olivat järjestyksessään 66 mestaruuskilpailut ja ne pelattiin 24. huhtikuuta – 9. toukokuuta 2002 Ruotsissa. Pelipaikkoina olivat Göteborg, Jönköping ja Karlstad, halleina Kinnarps Arena (yleisökapasiteetti 7 038), Löfbergs Lila Arena (yleisökapasiteetti 8 250) ja Scandinavium (yleisökapasiteetti 12 044).
RNA-maailma
Vastaväitteitä
Vaikka laboratoriossa on tuotettu itsekopioituvia RNA-molekyylejä alkumaan olosuhteita mallintavissa olosuhteissa, nykyluonnossa ei ole havaittu vapaita RNA-molekyylejä. Ja vaikka RNA katalysoikin monia reaktioita, on silti epäilyksiä RNA:n katalysointikyvystä monissa reaktioissa.
Jääkiekon maailmanmestaruuskilpailut 2002
Mestaruuden voitti ensimmäisen ja toistaiseksi ainoan kerran historiassa Slovakia voittamalla tiukassa finaalissa Venäjän maalein 4–3. Kolmanneksi sijoittui isäntämaa Ruotsi ja sai pronssia. Suomi sijoittui neljänneksi, ja jäi näin ilman mitalia ensimmäistä kertaa sitten vuoden 1997 turnauksen. Suomi johti pronssiottelua peräti 3-0, mutta Ruotsi nousi lopulta voittoon. Kyseessä on historian toinen ja samalla toistaiseksi historian viimeisin MM-turnaus, jossa mestaruus on mennyt kuuden suurimman jääkiekkomaan (Kanada, Ruotsi, Suomi, Tšekkoslovakia/Tšekki, USA ja Neuvostoliitto/Venäjä) ulkopuolelle. Edellisen kerran tämä tapahtui vuonna 1936, kun Iso-Britannia voitti olympiakultaa, jolla oli myös maailmanmestaruusarvo.
RNA-maailma
Vastaväitteitä
Monet RNA-ribotsyymit ovat itseään tai toisia RNA-molekyylejä pilkkovia, mikä saattaa vaikeuttaa suurten geenien syntyä. RNA:n evoluutiota saattaa vaikeuttaa suuri mutaatiotaajuus. Lyhyessä ajassa tapahtuva suuri mutaatiomäärä toimii useimmiten evoluutiota estävällä tavalla.
Sauropterygia
Sauropterygia on muinainen vesimatelijaryhmä, johon kuuluvat esimerkiksi joutsenliskot eli plesiosaurukset sekä plesiosaurusten edeltäjät plakodontit ja notosaurit. Sauropterygia-mateiljoita eli varhaiselta triaskaudelta myöhäisliitukaudelle asti.
RNA-maailma
Vastaväitteitä
RNA-maailma-hypoteesi keskittyy pelkästään kopioitumiseen aineenvaihdunnan kustannuksella. RNA-maailma-hypoteesin vastakohdan aineenvaihdunta ensin -hypoteesin mukaan yksinkertaisia reaktioita ja aineenvaihduntaa on ollut ennen geenien syntyä. Aineenvaihdunta tarkoittaa tässä kemiallisten reaktioiden ketjua, jossa yksistä prosesseista vapautuva energia siirtyy toisen prosessin käyttöön, mikä lopulta johtaa monimutkaisempien molekyylien syntyyn. Siinä tapauksessa molekyylievoluutio pääsisi muuntamaan molekyyliä ja lisäämään siihen informaatiota vaihe vaiheelta niin kauan, kunnes saavutettaisiin lyhyitä RNA-juosteita vastaava monimutkaisuus.
RNA:n edeltäjät
Koska RNA:n tuottamista prebioottisesti on pidetty vaikeana, RNA-maailmaa on pidetty myöhäisempänä vaiheena, ja sitä ennen olisi todennäköisesti ollut RNA:ta huomattavasti yksinkertaisempi ja pienempi itsekopioituva molekyyli, joka kuitenkin kopioituu riittävän luotettavasti. Ennen RNA:ta on saattanut olla esim. PNA, glyserolinukleiinihappo GNA tai teroosinukleiinihappo TNA, jollaiset ovat RNA:ta helpompia synnyttää, mutta joita ei toisaalta ole havaittu elävissä olioissa. Sekä GNA:ssa että TNA:ssa on fosfaatti-hiiliyhdisterunko, ja ainakin TNA sopii yhteen RNA:n ja DNA:n kanssa. PNA syntyy helposti, mutta siinä ei ole mukana fosfaatteja niin kuin DNA:ssa ja RNA:ssa. On myös tehty kokeita, joissa RNA:n riboosi on vaihdettu heksoosiksi.
Jääkiekon maailmanmestaruuskilpailut 2002
Joukkueet
Lohkot määräytyivät edellisvuoden MM-kisojen perusteella.
RNA-maailma
Kilpailevia ajatuksia
PAH-maailma on ajatus, että nykyään mm. syöpää aiheuttavina tunnetut PAH-yhdisteet olisivat käynnistäneet alkeellisen elämän synnyn. Ei yleensä, mutta joissain oloissa PAH-yhdisteet synnyttävät kiinni tarrautuessaan pinomaisia rakenteita veteen, jossa bentseenirenkaat ovat päällekkäin kuin kolikot. Kunkin bentseenirenkaan kohdalle voisi asettua RNA:n osanukleotidi, koska PAH-pinon bentseenirenkaiden väli on 0,34 nm.
Jääkiekon maailmanmestaruuskilpailut 2002
Lopputulokset
Pääsarja
RNA-maailma
Kilpailevia ajatuksia
Rauta-rikki-maailma on ajatus, jonka mukaan raudan ja rikin ympärillä pyörivä aineenvaihdunta kehittyi ensin, RNA:n ja DNA:n tyyppiset geneettiset molekyylit myöhemmin. Se on lähellä proteiinimaailmaa, jossa ensimmäinen kopioituva molekyyli olisi ollut proteiini.
Jääkiekon maailmanmestaruuskilpailut 2002
Lopputulokset
2. divisioona
Puola ja Italia putosivat suoraan 1. divisioonaan. Japani pääsi karsimaan Kaukoidän kiintiöpaikasta Kiinan kanssa. Aasian talvikisojen yhteydessä Japanin Hachinohessa pelatussa karsintaottelussa Japani säilytti paikkansa maalein 15-0 (5-0,6-0,4-0).
Richard Laurence Millington Synge
Richard Laurence Millington Synge (28. lokakuuta 1914 Liverpool – 18. elokuuta 1994 Norwich) oli brittiläinen biokemisti, joka sai Nobelin kemianpalkinnon vuonna 1952 yhdessä Archer John Porter Martinin kanssa erotuskromatografian keksimisestä.
Synge kouluttautui Winchesterissä. Hän teki tutkimuksia koko työuransa ajan. Leedsissä hän työskenteli vuosina 1941–1943, Lontoossa 1943–1948, Aberdeenissa vuosina 1948–1967 ja viimeisenä Norwichissa 1967–1976.
Synge työskenteli Leedsissä yhdessä Martinin kanssa. He kehittivät erotuskromatografian, jolla pystytään erottelemaan hyvinkin samanlaisia yhdisteitä seoksista. Vuosien 1942 ja 1948 välillä hän tutki peptideitä, jotka olivat osa gramisidiinia. Frederick Sanger käytti tätä työtä apunaan insuliinin rakenteen selvittämisessä.
Synge toimi muutamia vuosia Royal Society of Chemistryn kemikaalitiedotusosaston varainhoitajana.
Miroslav Šatan
Miroslav Šatan (s. 22. lokakuuta 1974 Topoľčany, Tšekkoslovakia) on slovakialainen ammattilaisuransa lopettanut jääkiekkoilija, pelipaikaltaan oikea laitahyökkääjä. Hän voitti urallaan maailmanmestaruuden ja sai lisäksi MM-hopeaa ja -pronssia. NHL:ssä Šatan pelasi yli tuhat ottelua ja voitti tuona aikana Stanley Cupin. Lisäksi hän oli voittamassa Slovakian Extraligan mestaruutta. Vuodesta 2019 hän on toiminut Slovakian jääkiekkoliiton presidenttinä.
Ennen NHL-uraa
Edmonton Oilers varasi Šatanin NHL:ään numerolla 111 vuoden 1993 varaustilaisuuden viidennellä kierroksella. Ennen NHL-uraansa hän pelasi kauden 1991–1992 synnyinkaupunkinsa Topoľčanyn seurassa, suurimman osan junioreissa ja yhdeksän ottelua seuran ykkösjoukkueessa Tšekkoslovakian toiseksi korkeimmalla sarjatasolla, ja vuodet 1992–1994 Dukla Trenčínissä ensin Tšekkoslovakian ja myöhemmin Slovakian jääkiekon pääsarjassa. Kaudella 1993–1994 Šatan teki 30:ssä runkosarjaottelussa tehot 32 maalia ja 16 syöttöpistettä ja yhdeksässä pudotuspeliottelussa kymmenen maalia ja kahdeksan syöttöpistettä ja oli näin joukkueensa ja Slovakian Extraligan paras pistemies. Hän oli voittamassa Trenčínissä vuonna 1994 Slovakian jääkiekkomestaruutta.
Vuonna 1994 Šatan edusti Slovakiaa Lillehammerin olympialaisissa ja teki yhdeksän maalia kahdeksassa ottelussa. Kauden 1994–1995 hän pelasi suurimmaksi osaksi Edmonton Oilersin silloisessa farmijoukkueessa Cape Breton Oilersissa AHL:ssä sekä muutaman ottelun San Diego Gullsin ja Detroit Vipersin riveissä IHL:ssä.
NHL-ura
NHL-debyyttinsä Oilersissa Šatan teki 15. lokakuuta 1995 ottelussa Philadelphia Flyersia vastaan. Pelattuaan Oilersissa lähes kaksi kautta, hän siirtyi keväällä 1997 juuri ennen NHL:n siirtorajan umpeutumista Buffalo Sabresiin vaihdossa Craig Millariin ja Barrie Mooreen. Buffalossa hän oli monta vuotta joukkueen avainpelaajia. Pisteiden valossa parhaalla kaudellaan, 2002–2003, hän teki 75 tehopistettä, 26 maalia ja 49 syöttöpistettä, 79:ssä runkosarjaottelussa ja oli Sabresin paras pistemies. Aiempina vuosina hän oli ylittänyt 60:n runkosarjapisteen rajan neljästi, ensimmäisen kerran kaudella 1998–1999, jonka päätteeksi hän pääsi pelaamaan Stanley Cupin loppuotteluissa. Sabres hävisi vuoden 1999 loppuottelusarjan Dallas Starsia vastaan voitoin 2–4. Yhteensä Šatan pelasi Sabresin riveissä seitsemän täyttä kautta ja oli joukkueen paras pistemies viimeistä kautta (2003–2004) lukuun ottamatta joka vuosi. Hän pelasi tänä aikana kahdesti NHL:n tähdistöottelussa, vuosina 2000 ja 2003.
NHL-kauden 2004–2005 peruuttaneen työsulun aikana Šatan pelasi Slovan Bratislavassa Slovakian liigassa. Työsulun päätyttyä hän siirtyi elokuussa 2005 New York Islandersiin kolmivuotisella sopimuksella. Islandersia edustaessaan hän oli kaudella 2005–2006, jolla teki 82:ssa runkosarjaottelussa 66 tehopistettä, 35 maalia ja 31 syöttöpistettä, joukkueen paras pistemies ja kaudella 2006–2007 toiseksi paras pistemies Jason Blaken jälkeen. Šatan edusti Islandersia sopimuskautensa päättymiseen asti, vuoteen 2008.
Heinäkuussa 2008 Šatan teki yksivuotisen sopimuksen Pittsburgh Penguinsin kanssa. Maaliskuussa 2009 Pittsburgh lähetti hänet farmiin Wilkes-Barre/Scranton Penguinsiin. Šatan pelasi AHL:ssä 10 ottelua ennen kuin palasi Pittsburghiin. Kauden päätteeksi Pittsburgh voitti Stanley Cupin, muttei uusinut Šatanin sopimusta.
Šatan aloitti kauden 2009–2010 ilman sopimusta. Tammikuussa 2010 hän solmi loppukauden kattavan sopimuksen Boston Bruinsin kanssa. Hän pelasi Bruinsissa pudotuspelit mukaan lukien 52 ottelua. Pudotuspelien 13 ottelussa hän teki 10 pistettä. Šatan ei saanut kuitenkaan seuraavaksi kaudeksi uutta sopimusta NHL:ään, ja hän teki lokakuussa 2010 sopimuksen Slovan Bratislavan kanssa.
Maajoukkueura
Šatan edusti maataan useita kertoja kansainvälisissä turnauksissa: kahtenatoista vuonna maailmanmestaruuskilpailujen A-sarjassa ja kerran sekä B- että C-sarjassa, kahdesti jääkiekon maailmancupissa ja neljästi talviolympialaisissa. Hän oli maajoukkueen kapteeni yhdeksässä arvoturnauksessa ja varakapteeni kolmessa. Šatan oli voittamassa MM-kultaa vuonna 2002, MM-hopeaa vuosina 2000 ja 2012 sekä MM-pronssia vuonna 2003. Vuonna 2000 Šatan valittiin MM-turnauksen parhaaksi hyökkääjäksi ja vuonna 2002 arvokkaimmaksi pelaajaksi. Hän voitti molempina vuosina MM-kilpailujen pistepörssin. Šatan lopetti uransa vuoden 2014 MM-kilpailuihin, joissa Slovakia jäi A-lohkon viidenneksi.
Jääkiekkouran jälkeen
Šatan valittiin vuonna 2019 Slovakian jääkiekkoliiton presidentiksi. Tätä ennen hän oli toiminut Slovakian maajoukkueen toimitusjohtajana.
Rodrygo Goes
Rodrygo Silva de Goes, yleensä vain Rodrygo (s. 9. tammikuuta 2001 Osasco, Brasilia) on brasilialainen jalkapalloilija. Hän edustaa espanjalaista Real Madridia ja on pelipaikaltaan hyökkääjä.
Seurajoukkueura
Rodrygo allekirjoitti ensimmäisen ammattilaissopimuksensa 21. heinäkuuta 2017, joka oli pituudeltaan viisivuotinen. 1. marraskuuta 2017 hänet nostettiin seuran edustusjoukkueeseen ensimmäistä kertaa.
4. marraskuuta 2017 Rodrygo teki ensiesiintymisensä edustusjoukkueessa ottelussa Atlético Mineiroa vastaan. Vajaa kolme kuukautta myöhemmin 25. tammikuuta 2018 hän teki ensimmäisen maalinsa ammattilaisurallaan Campeonato Paulistan ottelussa Ponte Pretaa vastaan.